**Termeni de referință**

**SCOPUL LUCRĂRILOR**

1. **ÎNTRODUCERE ȘI OBIECTIVE**

Programul **UE4Moldova: Regiuni-cheie** susține consolidarea coeziunii economice, teritoriale și sociale în Republica Moldova, prin facilitarea creșterii socio-economice locale incluzive și durabile și îmbunătățirea standardelor de viață ale cetățenilor din cele 2 regiuni cheie: municipiile Ungheni și Cahul și localitățile învecinate. Programul va susține cele 2 regiuni prin: eficientizarea guvernării – îmbunătățirea calității serviciilor și infrastructurii necesare; stimularea sectorului privat – sporirea investițiilor, îmbunătățirea economiei locale și crearea locurilor de muncă; încurajarea democrației participative – implicarea cetățenilor în procesele de guvernare democratică și consolidarea capacității acestora de a-și revendica drepturile.

Programul urmărește următoarele obiective:

1.Consolidarea transparenței și responsabilității autorităților publice locale, precum și a participării cetățenilor în procesele de guvernare locală în regiunile-cheie;

2.Facilitarea accesului cetățenilor din regiunile-cheie la servicii publice și utilități de o calitate și performanță sporită;

3.Crearea locurilor de muncă în regiunile-cheie și sporirea competitivității teritoriale pentru atragerea investițiilor și antreprenoriat;

4.Adoptarea unei abordări inteligente de dezvoltare bazate pe specializare economică, crearea de clustere și lanțuri valorice.

În rezultatul implementării programului va spori capacitatea instituțională a autorităților publice locale consolidată pentru a sprijini realizarea strategiei locale de dezvoltare și creștere socio-economică integrată, compatibilă cu mediul. Implicarea părților interesate (de exemplu: OSC-urile, sectorul privat, etc.) în planificarea și monitorizarea implementării strategiei de dezvoltare socio-economică va deveni și mai largă. Cetățenii vor beneficia de o calitate, disponibilitate și performanță sporită de prestare a serviciilor publice și utilităților publice locale, inclusiv cele destinate femeilor. Se vor crea condiții favorabile pentru atragerea investițiilor, crearea locurilor de muncă și stimularea antreprenoriatului local, inclusiv cel social. La fel, va spori performanța economică în regiunile-cheie în urma dezvoltării de clustere sau zone specializate, conform abordării inteligente bazate pe specializare economică.

Partenerii programului sunt Delegația UE în Moldova, UNICEF, Ministerul Agriculturii, Dezvoltării Regionale și Mediului, Cancelaria de Stat, Ministerul Finanțelor, Ministerul Economiei și Infrastructurii, autoritățile publice centrale și locale din regiunile-cheie Ungheni și Cahul, grupuri și organizații ale societății civile, sectorul privat și asociații de afaceri, Agenția Servicii Publice, Agenția de Guvernare Electronică, Agențiile de Dezvoltare Regională Centru și Sud, Congresul Autorităților Locale din Moldova, Organizația pentru Dezvoltarea Sectorului Întreprinderilor Mici și Mijlocii, cetățenii.

Cetățenii și comunitățile din regiunile Ungheni și Cahul, autoritățile publice locale și organizațiile societății civile vor fi beneficiarii finali ai acestui program.

1. **CONȚINUTUL LUCRĂRILOR**

Programul UE4Moldova: Regiuni - cheie este în cautarea unei companii/consorțiu care să demonstreze experiență în construcțiI/reparații/ execuție a lucrărilor de amenajare la obiectul **„** **Construcția drumului de access și amenajarea teritoriului la Centrul de dezvoltare a afacerilor locale din s. Crihana Veche, raoinul Cahul ”.**

2.1 Executarea lucrărilor de construcție și amenajare **„Construcția drumului de acces și amenajarea teritoriului la Centrul de dezvoltare a afacerilor locale din satul Crihana Veche, raionul Cahul”** se va realiza în conformitate cu prevederile Listelor cu cantități de lucrări (BoQ) și a proiectului de execuție D-067-PE/2024 ”Constructia drumului de acces si amenajarea teritoriului la Centrul de Dezvoltare a Afacerilor Locale din s. Crihana Veche raionul Cahul ” elaborat de ”VIAAB Engineering ” SRL în baza Certificatului de Urbanism Nr 2 din ianuarie 2024. Acest proiect a fost elaborat, aprobat și verificat conform actelor normative de construcții în vigoare. Listele cu cantități de lucrări ( BOQ ) au fost elaborate pe baza documentației de proiect aprobate.

Conținutul lucrărilor la obiectul **„** **Construcția drumului de access și amenajarea teritoriului la Centrul de dezvoltare a afacerilor locale din s. Crihana Veche, raoinul Cahul ”** prevede următoarele tipuri de lucrări:

* lucrări pregătitoare (demolarea suprafețelor din beton, evacuarea gunoiului existent și de la demolări cu transportarea lui cu autocamioane cu capacitate de 10 tn la o distanță de cca 2 km);
* săpătura mecanică cu excavatorul a solului;
* compactarea mecanică a suprafețelor scarificate și a rambleului;
* așternerea straturilor de fundație pentru drumuri;
* efectuarea îmbrăcămintei din beton de ciment la drumuri;
* efectuarea pavajelor din plăci din beton pentru trotuare;
* efectuarea împrejmuirilor din plasă de sîrmă cu panouri de gard;
* instalarea echipamentelor electrice și a rețelelor de alimentare cu energie electrică.

Toate aceste tipuri de lucrări şi activităţi vor contribui, în final, la la crearea condiţiilor favorabile pentru demararea afacerilor locale.

Compania/Consorțiul participant la concurs urmează să asigure tot ce este necesar pentru executarea cu succes a contractului. Compania/Consorțiul va asigura dirijarea lucrărilor pe șantier prin diriginți de șantier atestați în domeniile:

* construcții rutiere 2a) drumuri și piste de aviație;
* instalații și rețele electrice,

conform clasificării (Hotărîrea Guvernului Republicii Moldova nr. 329 din 23 aprilie 2009, modificată prin Hotărîrea Guvernului Republicii Moldova nr. 207 din 30 martie 2022) pentru lucrări generale și lucrări specializate.

Compania/Consorțiul va executa lucrările folosind forța de muncă calificată, materialele, mecanismele, mașinile și echipamentele necesare pentru realizarea lucrărilor specificate în Caietul de sarcini. Compania/Consorțiul va respecta măsurile de securitate în muncă i și de protecție a șantierului, va efectua prelevarea și încercările de laborator necesare în conformitate cu regulile și standardele de construcție, va asigura punerea în funcțiune a sistemelor de inginerie.

Realizarea contractului va include următoarele activităţi:

- procurarea şi livrarea la obiect a materialelor şi serviciilor necesare pentru executarea cu succes a lucrărilor;

- pregătirea șantierului pentru stocarea materialelor, executarea lucrărilor;

- efectuarea lucrărilor de construcție și reparație;

- predarea în exploatare a lucrărilor de construcţie efectuate, inclusiv efectuarea testărilor de performanţă.

Toate aceste activități urmează să fie realizate în conformitate cu prevederile Caietului de sarcini (BoQ) și a desenelor de execuție, elaborate și aprobate în modul stabilit de actele normative în construcție.

Caracteristicile fizice și chimice ale materialelor de construcție, propuse de contractori, urmează să corespundă cerințelor din Caietul de sarcini și specificațiilor din desenele de execuție, dar și cu îndrumările, cerintele şi specificaţiile tehnice solicitate mai jos. Materialele de construcție livrate la șantier trebuie să fie însoțite de certificate de confomitate naționale şi/sau Certificate Europene (CE), care confirmă indicii de calitate. Contractorul trebuie să asigure, la fel, ca toate materialele, ce v-or fi utilizate în cadrul contractului, să fie coordonate, înainte de a fi puse în execuție, cu reprezentanţii Beneficiarului final şi PNUD Moldova, responsabili respectiv pentru supravegherea zilnică a șantierului şi monitorizarea periodică a lucrărilor în teren.

**Notă pentru ofertanţi:**

|  |
| --- |
| ***Oricînd specificaţiile tehnice solicită un produs concret, brand specific, nume/model, ofertanţii pot veni cu propunerea pentru coordonare a unui oricare alt produs egal în toate aspectele cu produsul specificat, întrunind cerinţele ce țin de parametrii fizici, funcţionali şi de performanţă.*** |

1. **REZULTATE AȘTEPTATE**

În conformitate cu succesiunea efectuării lucrărilor urmează să fie obținute următoarele rezultate:

1. - 1 677 m2 de suprafață a drumului de acces pentru automobile și camioane;
2. - 499 m2 de suprafață a parcărilor pentru automobile;
3. - 481 m2 de suprafață a trotuarelor;
4. - 146 m împrejmuiri din plasa de sirma cu panouri de gard;
5. - 73 m împrejmuiri gard metalic;
6. - 164,5 m2 marcaje suprafete carosabile;
7. - 38 corpuri de iluminat LED instalate pe 19 piloni metalici neoxidabili;
8. – 2 663 m2 zone verzi consolidate cu cernoziom și însămînțare cu iarbă.

Volumele lucrărilor ce urmează a fi efectuate sunt indicate în Caietul de sarcini (Listele cu cantități de lucrări/ BoQ).

De la Contractor vor vi aşteptate următoarele rezultate:

**Rezultatul 1:** Terminarea tuturor lucrărilor de construcţie, prevăzute în documentele de contract, într-un termen nu mai mare de 90 de zile calendaristice. După ce lucrările de construcţie au fost terminate, documentele de execuţie transmise, la obiect va avea loc procedura de dare în exploatare a obiectului la terminarea lucrărilor în conformitate cu prevederile Regulamentului de recepție a lucrărilor de construcție și a instalațiilor aferente, aprobat prin Hotărârea Guvernului Republicii Moldova nr. 285 din 23.05.1996 cu modificările și completările ulterioare.

**Rezultatul 2:** Darea în exploatare finală a obiectului după expirarea perioadei de garanție de 1 an de zile de la data recepţiei obiectului la terminarea lucrărilor.

1. **ARANJAMENT INSTITUTIONAL**

Şantierul lucrărilor de construcție este amplasat în satul Crihana Veche,( zona adiacentă Gimnaziului ”Mihai Eminescu” ) raionul Cahul.

Transportarea deșeurile de construcție, rezultate din demolări, se va efectua la o distanță de cca 2 km în locul de depozitare stabilit de Primăria comunei Crihana Veche.

Raportarea progresului lucrărilor se efectuiază lunar prin prezentarea unui Proces-verbal de transmitere-primire a lucrărilor efectuate în perioada a 30 zile calendaristice precedente. Procesul verbal nominalizat va fi semnat de Administratorul întreprinderii/Antreprenor și de Dirigintele de șantier atestat cu aplicarea ștampilelor respective și transmis pentru verificare Responsabilului tehnic atestat, reprezentant permanent al Beneficiarului pe șantier. Ulterior, Procesul – verbal de transmitere-primire a lucrărilor efectuate, semnat de către Responsabilul tehnic atestat va fi contrasemnat de consultantul național pe domeniul infrastructură comunitară și transmis pentru verificare și aprobare în oficiul Programului UE4Moldova:Regiuni-cheie.

1. **DURATA LUCRĂRILOR**

Ofertantul calificat va semna cu PNUD Moldova Contractul pentru efectuarea lucrărilor. Contractul va fi valid pentru o perioadă de 15 luni, începând de la data la care Ofertantului calificat, numit în continuare Antreprenor, i se acordă acces la șantier și primește o notificare de la Inginerul PNUD de a începe lucrările și se încheie la data semnării Procesului - verbal de recepție finală a lucrărilor. Perioada de 15 luni include 3 luni necesare pentru terminarea lucrărilor și 12 luni perioada de răspundere pentru defecțiuni.

Data țintă preconizată de începere a lucrărilor este 04 iunie 2024. Data țintă preconizată pentru terminarea lucrărilor este 30 august 2024. Recepția finală a lucrărilor se preconizează a fi organizată la 29 august 2025.

Ofertanții, în setul documentelor ofertei, vor prezenta un Grafic detaliat de execuție a lucrărilor cu includerea datelor estimate de începere și terminare a lucrărilor pentru fiecare compartiment al devizului – ofertă în conformitate cu procedurile tehnologice. Ofertantul calificat, pe parcursul a 5 zile calendaristice de la data semnării contractului, va prezenta spre aprobare Graficul actualizat al efectuării lucrărilor.

1. **LOCUL DE EFECTUARE A LUCRĂRILOR**

Șantierul de construcție va fi amplasat în satul Crihana Veche, raionul Cahul.

Tabăra/depozitul pentru depozitarea materialelor de construccție, staționarea mecanismelor și utilajelor și campusul pentru muncitori și personalul ingineresc va fi situat în zona de construire a obiectului.

Ofertantul cîștigător va întocmi un proiect de execuție pentru organizarea de șantier care va prevedea inclusiv și măsuri pentru protecția mediului, măsuri pentru organizarea fără pericole a circulației rutiere, măsuri pentru protecția muncii angajaților în procesul de efectuare a lucrărilor.

Conducătorul lucrărilor/Dirigintele de șantier atestat și conducătorii echipelor pentru lucrări specializate urmează să fie prezenți o dată la 2 săptămîni la ședința grupului de lucru. Ședințele vor fi organizate în zilele de vineri, în intervalul orelor 11-00 - 12-00 pe șantier. Grupul de lucru va fi format prin dispoziția Primarului comunei Crihana Veche.

**PERIOADA DE GARANȚIE**

Perioada de garanție pentru lucrări și echipamente instalate va începe din ziua semnării procesului verbal de recepție la terminarea lucrărilor și va dura 60 de luni pentru lucrări, materiale și echipamente.